***БАЯНДАМА***

**Білімді жетілдіру саласындағы білім беру технологиялары**

***«Қазір бой жарыстыратын заман емес, ой жарыстыратын заман »***

 ***«Ұлттық бәсекелестік білімділік деңгейімен айқындалады. Қазіргі***

 ***заманда жастарға ақпараттық технологиямен байланысты әлемдік***

 ***стандартқа сай мүдделі жаңа білім беру өте қажет»***

 **(Нұрсұлтан Назарбаев)**

 Жас ұрпақ-ел тірегі ертеніміздің кепілі. Әрбір ұстаздың міндеті мектеп оқушыларын отан сүйгіштікке, ақыл-ойын жан-жақты дамытуға, ұмтылуға тәрбиелеу. «Қыран-түлегіне қайыспас қанат сыйлайды, ұстаз-шәкіртіне талап сыйлайды» деген халқымыздың қанатты сөзі ұстаз арқылы дарыған талаппен ұрпақтың алысқа ұшатынын меңзеген.
«Еліміздің ертеңі бүгінгі жас ұрпақтың қолында, ал жас ұрпақтың тағдыры ұстаздың қолында» деп білім қызметкерлерінің бірінші құрылтайында сөйлеген сөзінде Елбасы айтқандай ұстаздарды өз Отанын шексіз сүйетін, еліміздің болашығына, оның гүлденуіне аянбай үлес қосатын білімді жеткеншектерді даярлау міндеттері күтіп тұр.
Қазіргі танда біздің Республикада білім берудің жаңа жүйесі дайындалып, әлемдік білім беру кеңістігінде енуге батыл қадамдар жасалынуда. Білім берудің мазмұны жаңарып, оларды технологиялық-педагогикалық тұрғыдан жетілдіру қажеттігі туындауда. Білім беру деңгейіндегі озық технологияларды пайдаланудың мақсатүйрете жүріп, үйрену.
Білім беру саласында озық технологиялардың енуі мұғалімнің ойлану стилін, оқтыуәдістемесін өзгертеді.

 Ұстаз алдындағы басты мақсат – сапалы білім мен саналы тәрбие беру, тұлғаның заман талабы мен ағымына сай қалыптасуына ықпал ету. Тұлғаны жан-жақты жетілдіруде таным баспалдақтарына жетелер дағды-машықтарды қалыптастыруға жол ашатын оқыту мен тәрбие технологиясын жете білу, меңгеру, біліктілігін арттыру, әлемдік даму үрдісіне қатысар тұлға даярлау – мұғалім мақсатының бастау көздері.

 Қазақстан Республикасының Президентінің: «Ұлттық бәсекелестік білімділік деңгейімен айқындалады. Қазіргі заманда жастарға ақпараттық технологиямен байланысты әлемдік стандартқа сай мүдделі жаңа білім беру өте қажет» – деген бағдарлы сөзі педагогтардың алдына қойылар міндеттерді де саралайды. Бәсекеге барынша қабілетті қоғамға ену мақсатын алға қойып отырған еліміздің білім беру саласында нәтижелі ізденістер бастау алуда. «Білім туралы заңда» оқытудың жаңа технологияларын ендіру, білім беруді ақпараттандыру, халықаралық ғаламдық коммуникациялық желілерге шығу міндеті айқын көрсетілген. Осы міндеттер тұрғысынан қарағанда пәнді оқыту барысында технологиялардың қолданысқа тиімді, ұтымды нұсқаларын таңдап-талғау алдыңғы кезекте тұрады.

Жалпы өз пәнінің шебер маманы педагогикалық технологиялардың өзіндік болмысы мен тарихи бастауларын жете білгені жөн. Осы тұрғыдан педагогикалық технологиялар жөнінде қажетті деп тапқан мәліметтерді ұсынуды жөн көрдік.

 Зерттеушілер американдық және еуропалық мектептердегі оқытуды технологиялық тұрғыдан құруды бастау қозғалысын 50-жылдар ортасымен байланыстырады. Бастапқы кезде педагогикалық технология ұғымы оқытуды техникаландыру деген түсінік ретінде негізге алынып, бүгінгі күнде көріп отырғанымыздай кемел ізденістерге жол ашты, түрлі педагогтар мен әдіскерлердің анықтамалары негізінде кеңейе түсті. В. Беспалько, Б. Блум, М.Кларина, В.Монахов және басқалардың пікірлеріне сүйенсек, педагогикалық технология (нақты – оқыту технологиясы) дегеніміз оқытудың ұйымдастыру формалары, құралы және дидактикалық үрдісімен байланысты білім беру жүйесінің құрамдас бөлігі болып табылады.

Педагогикалық технологиялар жайлы кейбір пікірлерге ғана төмендегі жүйеде қысқаша келтіре кетсек:

1. ***Педагогикалық процестің жеке бағдар негіздері педагогикалық технологиясы.***

Ынтымақтастық педагогика, ізгілікті тұлғалық технология. Ш.Амоношвили – Е.Н.Ильин жүйесі: адамды қалыптастыру пәні ретінде әдебиетті оқыту.

1. ***Оқушылар қызметін қарқындату, интенсивтендіру және белсенділігін арттыру негізіндегі педагогикалық технология.***

Ойын технологиясы: проблемалық оқыту, шет тілі, мәдениетті оқытудағы коммуникативті технология (Е.И.Пассов). Оқу материалының белгілеу моделі мен сызбасы негізінде оқытудың интенсивтендіру технологиясы.

1. ***Қазіргі дәстүрлі оқыту***
2. ***Оқыту процесін ұйымдастыру және нәтижелі басқаруға негізделген педагогикалық технология***

Түсіндірмелік басқарудағы тірек сызбасын пайдалану арқылы перспективалық оқыту (С.Н.Лысенкова)

* ***деңгейлік зерделеу технологиясы***
* ***міндетті нәтиже негізінде деңгейлік зерделеп оқыту (В.В.Фирсов).***
* ***ұжымдық оқыту әдісі***
* ***топтық технология***
* ***компьютерлік (жаңа ақпаратты)***
* ***бағдарламалы оқыту технологиясы***
* ***жекелеп оқыту технологиясы (А.С.Границкая)***
* ***баланың қызығушылығы бойынша жеке ыңғайда оқытуды мәдениетке тәрбиелеу технологиясы (И.Н.Закатова)***
1. ***Дамыта оқыту технологиясы***
* ***дамыта оқыту жүйесі (Л.В.Занков)***
* ***дамыта оқыту технологиясы (Д.Б.Эльконин-В.В.Давыдов)***
* ***тұлғаның шығармашылық қасиетін дамытуға бағытталған дамыта оқыту жүйесі (И.П.Волков, С.С.Альтшулер)***

 **«Оқытудың үш өлшемді әдістемелік жүйесі (ОҮӘЖ)»** педагогикалық технологиясының талабы бойынша жаңа тақырыпты меңгеру үрдісі ***үш кезеңнен***немесе ***екі негізгі бөлімнен*** тұрады: синектикалық және нәтижеге бағытталған бөлімдерден тұрады» деп атап көрсетеді технолоия авторларының бірі педагогика ғылымдарының докторы, профессор қ.а. Кобдикова Ж.У.

* І-кезең мазмұнды меңгеруге дайындық кезеңі;
* ІІ-кезеңде (синектикалық бөлімде) оқушы білімді өз бетімен алуға дағдыланады.

Бұл бөлімде мұғалім тиімді интерактивті әдістер арқылы проблемалық ситуациялар туғызып, оқушылардың топтық жұмыстарының нәтижесінде олардың өз бетімен тақырыпты түсінуіне қолайлы жағдай туғызады, танымдық қызметін басқарып ілгері жетелеп отырады. Соңында оқушылар өздері қорытындысын шығарып, практикалық жұмыстармен бекітеді, әрине, мұғалімнің жетелеуімен. Негізінен, барлық белгілі педагогикалық технологиялардың миссиясы осымен аяқталады: бірнеше оқушы сабаққа белсенді қатысқаны үшін бағаланады, үйге (үлгірімі әр деңгейдегі оқушыға күрделілігі әр деңгейдегі) тапсырмалар беріледі. Оқыту технологияларын талай жылдан бері қолданып келе жатсақ та, мұндай амалдың тиімділігі айтарлықтай болмай жүргені белгілі, себебі білім берудегі ең басты мәселе: жоғары дәрежедегі білім сапасын қамтамасыз ету. Бұл қажеттілік ОҮӘЖ технологиясында қарастырылған, жаңа тақырыпты меңгеру үрдісінің ІІІ кезеңі (нәтижеге бағытталған бөлімінде) осы бағыттағы нәтижелі жұмыстарды жүйелейді.

* «Оқытудың үш өлшемді әдістемелік жүйесі» педагогикалық технологиясын қолдану барысында оқушылардың білімі 3 деңгейлік тапсырмаларды барлық оқушыларға (қарапайымнан күрделіге қарай) орындату арқылы бағаланады. Мұғалім мен оқушы шығармашылығы мен ізденісіне бағыт берер, нәтижелі табыстарға жеткізетін ұтымды технология.

***М.М. Жанпейісованың модульдік интерактивтік оқыту технологиясы***

Педагогика ғылымдарының кандидаты Марал Мәденқызының модульдік технологиясы 1999 жылдан бастап мектеп тәжірибесіне енгізілді. Ақтөбе қаласында сынақтан өтті. Модульдік оқыту технологиясы - ойын түрлері арқылы баланың таным процестерін дамытуға, оқу процесінде дарынды балалармен жүйелі жұмыс жасауға, терең білім беруге негізделген. Технология **мақсаты** – оқу үрдісінде оқушының шығармашылығын дамытуға қолайлы жағдай туғыза отырып, сапалы білім беру мүмкіндігін арттыру.

***Модульдік интерактивтік оқыту технологиясының тиімділігі:***

* оқушыларды оқытудың мақсатымен, жалпы оқыту модулінің мазмұнымен таныстыру;
* мұғалімнің материалды қысқаша түсіндіруі (сызба, график, кесте және т.б.);
* оқу материалын зерттеу жұмысы негізінде беру;
* оқушылардың әрбір сабақта іс-әрекетін бағалау үшін диалогтық

қарым-қатынас негізінде оқушының танымдық іс-әрекетін ұйымдастыру.

***Міндеттері:***

* таным үрдістері мен танымдылық қабілеттерін дамыту;
* сөздік қорын дамыту, ойын жүйелеу машығын қалыптастыруға бағыт беру;
* ынтымақтастық негізінде жұмыс істеу.

***Ерекшеліктері:***

* Оқу материалының тұтастай берілуі**;**
* Оқу үрдісінің интерактивті формада ұйымдастырылуы;
* Оқу материалының жеңілден күрделіге қарай өсу бағытымен берілуі.
* Оқушылардың біліктілігін жүйелі түрде диагностикалауы;
* Оқушылардың ізденіс, шығармашылық жұмыстармен айналысуына жағдай туғызу.

 ***Білім беру жүйесін ақпараттандыру дегеніміз*** – берілетін білім сапасын көтеруді жүзеге асыруға бағытталған процесс, яғни еліміздің ұлттық білім жүйесінің барлық түрлерінде кәдімгі технологияларды тиімді жаңа комплекстік технологияларына алмастыру, оларды сүйемелдеу және дамыту болып табылады.
Электрондық есептеуіш технологиясымен жұмыс істеуге, оқу барысында компьютерді пайдалануға, модельдеуге, электрондық оқулықтарды, интерактивті құралдарды қолдануға, интернетте жұмыс істеуге, компьютерлік оқыту бағдарламасына негізделеді. Ақпараттық әдістемелік материалдар коммуникациялық байланыс құралдарын пайдалану арқылы білім беруді жетілдіруді көздейді. Интерактивті тақтаның мүмкіндіктері мұғалімдерге баланы оқытуда бейне және ойын бағдарламаларын тиімді пайдалануға мүмкіндік береді.
Ақпараттық қоғамның негізгі талабы – оқушыларға ақпараттық білім негіздерін беру, логикалық – құрылымдық ойлау қабілеттерін дамыту, ақпараттық технологияны өзіндік даму мен оны іске асыру құралы ретінде пайдалану дағдыларын қалыптастырып, ақпараттық қоғамға бейімдеу. Демек, ақпараттық бірліктердің білімге айналуы әлемнің жүйелік – ақпараттық бейнесін оқушылардың шығармашылық қабілеттері мен құндылық бағдарларын дамыту арқылы қалыптастыруды көздейтін, адамның дүниетанымының құрамдас бөлігі болып табылатын интеллектуалды дамуды қалыптастырудың бір жолы.
Қазіргі білім беру жүйесі ақпараттық технологиялар мен компьютерлік коммуникацияларды белсенді қолдануда. Әсіресе қашықтан оқыту жүйесі жедел қарқынмен дамуда, бұған бірнеше факторлар, ең бастысы – білім беру мекемелерінің қуатты компьютер техникасымен қамтылуы, оқу пәндерінің барлық бағыттыры бойынша электрондық оқулықтар құрылуы және Интернеттің дамуы мысал бола алады.
Оқытудың әр сатысында компьютерлік тесттер арқылы оқушыны жекелей бақылауды, графикалық бейнелеу, мәтіндері түрінде, мультимедиалық, бейне және дыбыс бөлімдерінің бағдарламасы бойынша алатын жаңалықтарды іске асыруға көп көмегін тигізеді. Электрондық оқулықтарды қарапайым оқулықтарға қарағанда пайдалану ыңғайлы және оларда өзін – өзі тексеру жүйесі бар. Осы электрондық оқулықтың артықшылығы болып табылады. Сондықтан, өзін – өзі тексеру жүйесі оқушы мен оқытушының арасындағы байланысын алмастырады.
Электрондық оқулықтарды пайдалану оқушылардың, танымдық белсенділігін арттырып қана қоймай, логикалық ойлау жүйесін қалыптастыруға шығармашылықпен еңбек етуіне жағдай жасайды.
Осы уақытқа дейінгі білім беру саласында тек мұғалімнің айтқандарын немесе оқулықты пайдалану қазіргі заман талабын қанағаттандырмайды. Сондықтан қазіргі ақпараттандыру қоғамында бұл оқулықтарды пайдаланбай алға жылжу мүмкін емес.
Оқыту үрдісінде оқыту әдістерін тиімді пайдалану, білім беру жүйесін тұтастай жаңа оқыту технологиясын енгізу оқыту процесінде толыққанды дамуына мүмкіндік жасайды. Оқыту процесінде компьютерге негізделген жеке әдістемелер оқу мақсаттары мен жағдайларына байланысты тиімді қолданылуы қажет.
Оқытудың тиімділігі оқытудың жеке тұлғалық стиліне, яғни, оқушыға оқу материалын тиімді сипаттайтындай қабылдау механизміне тәуелді болады. Осыған байланысты оқу іс-әрекетін тиімді қамтамасыз ету бәрінен бұрын оқушылардың өзіндік іс-әрекетін, оқытушының әрбір оқушымен жеке тұлғалық оқу іс-әрекетін сүйемелдеуді және жобалар мен оқу жұмыстарын оқытушылармен бірге ұйымдастыруды жобалайды.
Осылайша жаңа технологиялардың дамуы жаңа әдіс-тәсілдердің пайда болуына көмектеседі және сонымен бірге оның сапасын жоғарылатады.
Бұл технологияның өзектілігі қоғамның ақпараттандыру жылдамдығының артуымен сипатталады. Әр түрлі пән сабақтарында жаңа  технологияны пайдалану білім мазмұнын жаңартумен, ақпараттық ортаны қалыптастыруымен, сондай-ақ сапалы білім беру мүмкіндігінің жоғары болуымен ерекшеленеді.
Соңғы кезеңде қазіргі заманғы педагогикалық ғылым мен практика түбегейлі өзгерістерге ұшырауда. Соның ішінде оқыту үрдісі ақпараттық – коммуникациялық жағдайларда жаңа көрініс алу жолында басқаша жаңалаған жолмен ХХІ ғасыр талаптарына сай білгір, уақытты үнемдей алатын тұлғаны қалыптастыруға бағытталады.

Қазіргі оқыту үрдісіне жаңа педагогикалық технологиялар кеңінен енуде.Оқушыны пәнге қызықтырумен қатар, саналы ойлауға тәрбиелейтін, қоғамдық көзқарастарын қалыптастыра алатын, өзіндік пікірі бар, қоғамдағы болып жатқан түрлі қарама-қайшылықтарды түсіне білетін, еркін  сөйлеп, өз пікірін ашық айта алатын ойлы ұрпақ тәрбиелеуде сабақтың  маңызы зор. Сол сабақ атты театрдағы басты кейіпкеріміз – оқушы болса, онда барлығымыздың бағытымыз бір, бағдарымыз байсалды болмақ. Әр мұғалім оқушыға көпқырлы сабақ беретін болған соң, қазіргі жаhандану саясатына сәйкес жаңа технологияны өз ыңғайына, пәніне лайықтап пайдалануы тиіс.Мұғалім шеберлігі – ізденіс нәтижесі. Сондықтан, орыстың  ұлы педагог-ғалымы К.Д.Ушинскийдің “Мұғалім – өзінің білімін үздіксіз  көтеріп отырғанда ғана мұғалім, оқуды, ізденуді тоқтатысымен оның мұғалімдігі де жойылады” – деген. Бұл  “Ұстаз” атты ұлы сүрлеуге соқпағын  салып жол тартқан көкірегі ояу, көзі ашық әрбір адамға берілген елеулі ескерту.  Сабақты тартымды өткізіп, оқушылардың қызығушылығын арттыру үшін әр сабағымызды түрлендіріп отыру шарт. Ол үшін тек бір технологиямен шектеліп қалмай,әртүрлі технологияның элементтерін пайдалану қажет.

 Біз барлық технологияларды қамтуды емес, мұғалімдерге білім технологияларын қолдану барысында бағдар беру, сонымен қатар жетілдірілген техника жетістіктерін пайдалана өткізетін интерактивті сабақтар мен ұстаз шеберлігін ұштар іскерлік ойын үлгілерінен де хабардар етуді мақсат тұттық. Технология туралы сөз қозғағанда кешегі кеңестік дәуірде қолданыс тапқан дәстүрлі де қалыптасқан технология мен бүгінгі жариялылық пен егемендік кезінде отандық білім беру саласындағы ізденістерге негіз болып отырған алыс-жақын шетел ғалымдарының жаңашыл технологияларын салыстыра қарау мақсатында ақпарат көзін бере кеткенді жөн көрдік. Заман талабына сай шәкірт шығармашылығын дамытуға, мұғалім қажеттіліктеріне де жан-жақты жауап беретін тиімді технологияны таңдау-мұғалімнің өз құзырында***. Негізгі мақсат-оқу үрдісінде оқушының шығармашылығын дамытуға қолайлы жағдай туғыза отырып, сапалы білім беру мүмкіндігін арттыру.***